

PROJEKTS uz 30.05.2024.

vēlamais datums izskatīšanai: domē: 30.05.2024.

sagatavotājs: Kristīne Ludiņa - Jākobsone

ziņotājs: Kristīne Ludiņa - Jākobsone

LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par sadarbības līguma slēgšanu par priekšizpēti “Digitālās plaisas mazināšana sociāli neaizsargātajām grupām un izglītības iestādēs” projektu iesniegumu atlasē**

Ādažu novada pašvaldības dome izskatīja Izglītības un zinātnes ministrijas (turpmāk – IZM) 08.05.2024. e-pasta vēstuli (reģ. ĀNP/1-11-1/24/2788) par pašvaldības dalību projektā "Digitālās plaisas mazināšana sociāli neaizsargātajām grupām un izglītības iestādēs", noslēdzot sadarbības līgumu (turpmāk – Sadarbības līgums) priekšizpētes veikšanai par interneta datu pārraides jaudas problēmām un vajadzībām izglītības iestādēs un priekšlikumiem datu pārraides iespēju pilnveidei, tostarp iestāžu iekštīkla funkcionēšanas uzlabojumiem. Līguma ietvaros paredzēta priekšizpētes nodrošināšanu gan no IZM, gan arī no Ādažu novada pašvaldības (turpmāk – Sadarbības partneris) puses, sniedzot nepieciešamos datus izpētes izpildītājam. Priekšizpēte tiks veikta līdz 2024. gada 31. decembrim.

Saskaņā ar Ministru kabineta 2023. gada 4. aprīļa noteikumiem Nr. 168 “Latvijas Atveseļošanas un noturības mehānisma plāna otrās komponentes “Digitālā transformācija” 2.3. reformu un investīciju virziena “Digitālās prasmes” 2.3.2. reformas “Digitālās prasmes sabiedrības un pārvaldes digitālajai transformācijai” 2.3.2.3.i. investīcijas “Digitālās plaisas mazināšana sociāli neaizsargātajām grupām un izglītības iestādēs””, projektu iesniegumu atlases pirmās kārtas investīcijas projekta īstenošanā viena no paredzamajām atbalstāmajām aktivitātēm ir datu pārraides interneta pakalpojuma un iekšējā interneta tīkla funkcionēšanas uzlabojumi izglītības iestādēs. Pirms risinājumu ieviešanas ir jāveic priekšizpēte, apkopojot un analizējot informāciju par esošā datu pārraides interneta pakalpojuma un iekšēja tīkla nodrošināšanu izglītības iestādēs, un izstrādājot ekonomiski pamatota uzlabojumu plānu.

Sadarbības līgums paredz, ka Ādažu novada pašvaldība vai izglītības iestāde:

* nodrošina fizisku piekļuvi priekšizpētes veikšanai Sadarbības partnera izglītības iestādēs, kuras Sadarbības partneris izvirzījis apsekošanai klātienē;
* nodrošina pieeju priekšizpētes veikšanai nepieciešamajai dokumentācijai, kas ir Sadarbības partnera rīcībā (piemēram, izglītības iestāžu ēku tehniskā dokumentācija, interneta vai datu pārraides tīkla datu pārraides jaudas un iekštīklu funkcionalitātes uzlabojumiem, datu pārraides tīkla inventarizācijas lietas, iekštīklu jaudas izvērtējumi un kartējums (iekštīklu auditi), u.c. saistītā dokumentācija);
* piedalās un prezentē Sadarbības partnera īstenoto atbalstāmo darbību rezultātus projekta publicitātes pasākumos, nodrošinot projekta vizuālās identitātes un Eiropas Savienības fondu un Atveseļošanas fonda publicitātes prasību ievērošanu.

Sadarbības līgums atbilst Ādažu novada Attīstības programmas (2021.-2027.) vidējā termiņa prioritātēm:

• “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”;

• “VTP16: Efektīva pašvaldības iestāžu un uzņēmumu darba organizācija”, rīcības virzienam “RV16.1: Pašvaldības darbības uzlabošana”, uzdevumam “U16.1.1: Uzlabot pašvaldības iestāžu, struktūrvienību un uzņēmumu pakalpojumu kvalitāti”.

Izvērtējot IZM piedāvājumu noslēgt Sadarbības līgumu, tika konstatēts:

1. Pašvaldība ir noslēgusi sadarbības līgumus projektos “Digitālās plaisas mazināšana sociāli neaizsargātajām grupām un izglītības iestādēs” un “Par izglītības iestāžu digitalizāciju 7.-9. klasēm (REACT EU)” (portatīvās datortehnikas piegāde izglītības iestādēm).
2. Lai nodrošinātu datu pārraides pieejamību digitālo tehnoloģiju izmantošanai mācību procesā, nepieciešams veikt infrastruktūras izpēti un analīzi.
3. Sadarbības līguma noslēgšana par priekšizpēti nerada finansiālu ietekmi uz pašvaldības budžetu, un dod iespēju novērtēt esošās infrastruktūras stāvokli.

Pamatojoties uz Pašvaldību likuma 4. panta pirmās daļas ceturto punktu, Ādažu novada pašvaldības dome

**NOLEMJ:**

1. Noslēgt Sadarbības līgumu ar Izglītības un zinātnes ministriju par “Latvijas Atveseļošanas un noturības mehānisma plāna otrās komponentes “Digitālā transformācija” 2.3. reformu un investīciju virziena “Digitālās prasmes” 2.3.2. reformas “Digitālās prasmes sabiedrības un pārvaldes digitālajai transformācijai” 2.3.2.3.i. investīcijas “Digitālās plaisas mazināšana sociāli neaizsargātajām grupām un izglītības iestādēs”” projektu iesniegumu atlases pirmās kārtas investīcijas projekta īstenošanā priekšizpētes veikšanu.
2. Noteikt Kristīni LUDIŅU–JĀKOBSONI, pašvaldības Centrālās administrācijas Izglītības un jaunatnes nodaļas izglītības speciālisti par pašvaldības kontaktpersonu Sadarbības līguma izpildes jautājumos.
3. Papildināt Ādažu novada Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “Ā14.1.10.19. Projekta “Digitālās plaisas mazināšana sociāli neaizsargātajām grupām un izglītības iestādēs” īstenošana” priekšizpētes veikšanu (atbildīgais – IJN; izpildes termiņš 2024.; Finanšu resursi – ES fondu finansējums; Iznākuma rādītāji – Sadarbībā ar IZM īstenots projekts “Digitālās plaisas mazināšana sociāli neaizsargātajām grupām un izglītības iestādēs”, kura ietvaros plānots veikt priekšizpēti, apkopot un analizēt informāciju par esošā datu pārraides interneta pakalpojuma un iekšēja interneta tīkla nodrošināšanu izglītības iestādēs, un saņemt izstrādātu ekonomiski pamatota uzlabojumu plānu.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadale:

IJN, ITN, JIN, ĀVS, CPS – @

K.Ludiņa–Jākobsone, 23556621